Crescentia
Store norske leksikon,Biologi,Planteriket,Dekkfrøete planter,Tofrøbladete planter,Leppeblomstordenen,Bignoniaceae
Crescentia er en planteslekt i trompettrefamilien. Dette er seks arter trær med hele eller trekoblede blad og klokkeformede blomster som sitter direkte på stammen (kauliflori). Blomstene er pollinert av flaggermus og fruktene er kuleforma eller litt avlange bær som blir inntil 25 centimeter i diameter. Fruktene er myke når de er umodne, men får et hardt skal ved modning og er altså noe uvanlige bær idet de har hardt skall.
Fruktene av en av artene, kalebasstre, C. cujete, kan lages til skåler og drikkekar, kalebasser.Artene i slekta forekommer naturlig i Amerika, fra Mexico til De vestindiske øyer og sør til Amasonas. Noen av artene har ganske snever utbredelse, men kalebasstreet har vært dyrka over store områder i Amerika og opprinnelig vokseområder er ikke kjent.Slekta er navngitt av Carl Linné til ære for Pietro de' Crescenzi, Petrus de Crescentius på latin, fra Bologna som er kjent for en bok om jordbruk fra tidlig 1300-tall. Les mer i Store norske leksikon trompettrefamilien